मनरेगा कर्मियों ने दूसरे दिन भी किया प्रदर्शन
भास्कर संवाददाता| मालेरकोटला
मनरेगाकर्मचारी यूनियन (पंजाब) के आह्वान पर ब्लॉक मालेरकोटला 1-2 के कर्मचारियों द्वारा अपनी मांगों को लेकर चल रही कलम छोड़ हड़ताल बुधवार को दूसरे दिन भी जारी रही। इस मौके पर यूनियन के ब्लॉक प्रधान अमनप्रीत सिंह तथा ब्लॉक 2 के प्रधान गुरप्रीत सिंह ने बताया कि पंचायत सचिवों की भर्ती के संबंध में आउटसोर्सिंग कंपनियों से मांगे गए टेंडरों के खिलाफ रोष हड़ताल शुरू की गई थी। जब तक सरकार इस भर्ती को रद्द करके मनरेगा स्टाफ को पंचायत विभाग में भर्ती नहीं करते तब तक यह हड़ताल जारी रहेगी। हड़ताल के बाद जिला स्तर पर डीसी कार्यालयों के समक्ष 2 दिन धरने दिए जाएंगे। उन्होंने बताया कि अगर सरकार की तरफ से कोई सकारात्मक जवाब आया तो संघर्ष को ओर तेज किया जाएगा। उन्होंने बताया कि उक्त कर्मचारी पिछले सात वर्षों से बहुत ही कम वेतन पर कार्य कर रहे हैं जबकि यह कम वेतन भी समय पर नहीं दिया जाता। उन्होंने बताया कि पिछले 6 महीने से वेतन भी नहीं मिला है। जिस कारण मनरेगा मजदूरों में सरकार के खिलाफ भारी रोष है।
मालेरकोटला में मनरेगा कर्मचारी पंजाब सरकार के खिलाफ नारेबाजी करते हुए।
hin_Deva npi_Deva hin_Deva hin_Deva